CELEX: 32013R0081
Language: et
Date: 2013-01-29 00:00:00
Title: Komisjoni rakendusmäärus (EL) nr 81/2013, 29. jaanuar 2013 , millega muudetakse rakendusmäärust (EL) nr 1051/2011 seoses andmete edastamiseks kasutatavate mikroandmefailidega  EMPs kohaldatav tekst

30.1.2013   
            
            
               ET
            
            
               Euroopa Liidu Teataja
            
            
               L 28/1
            
         KOMISJONI RAKENDUSMÄÄRUS (EL) nr 81/2013,
   29. jaanuar 2013,
   millega muudetakse rakendusmäärust (EL) nr 1051/2011 seoses andmete edastamiseks kasutatavate mikroandmefailidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 6. juuli 2011. aasta määrust (EL) nr 692/2011, mis käsitleb Euroopa turismistatistikat ja millega muudetakse kehtetuks nõukogu direktiiv 95/57/EÜ, (1) eriti selle artikli 9 lõikeid 2 ja 3,
   ning arvestades järgmist:
   
               (1)
            
            
               Klassifikatsioonisüsteemi ajakohastamine, milles võetakse arvesse haridusvaldkonna arenguid ja muutusi, on kesksel kohal komisjoni püüdlustes Euroopa Liidu statistika asjakohasuse säilitamisel.
            
         
               (2)
            
            
               Ühinenud Rahvaste Organisatsiooni Hariduse, Teaduse ja Kultuuri Organisatsioon (UNESCO) on läbi vaadanud senini kasutusel olnud rahvusvahelise ühtse hariduse liigituse (ISCED) 1997. aasta versiooni (ISCED 1997) eesmärgiga tagada selle järjepidevus hariduse ja koolituse poliitika ja struktuuri arengutega.
            
         
               (3)
            
            
               Vajadusest rahvusvaheliselt võrreldava haridusstatistika järele tuleneb nõue, et Euroopa Liidu liikmesriigid ja institutsioonid kasutaksid hariduse klassifikatsioone, mis oleksid järjepidevad rahvusvahelise ühtse hariduse liigituse 2011. aasta versiooniga (ISCED 2011), mis võeti vastu UNESCO liikmesriikide 36. kongressil 2011. aasta novembris.
            
         
               (4)
            
            
               Seetõttu tuleks komisjoni rakendusmäärust (EL) nr 1051/2011 (2) vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas Euroopa statistikasüsteemi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 1051/2011 III lisa muudetakse vastavalt käesoleva määruse lisale.
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. jaanuar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 192, 22.7.2011, lk 17.
   
      (2)  ELT L 276, 21.10.2011, lk 13.
   
      LISA
      Rakendusmääruse (EL) nr 1051/2011 III lisa veeru 80 („Haridustase”) kirjeldus asendatakse järgmisega:
      
         
                     Veerg
                  
                  
                     Identifitseerimiskood
                  
                  
                     Kauba kirjeldus
                  
                  
                     Filtrid/märkused
                  
               
                     „80
                  
                  
                      
                  
                  
                     
                        Saavutatud haridustase
                     
                  
                  
                     Vabatahtlik muutuja, mitte edastamisel: kood = tühi koht”
                  
               
                      
                  
                  
                     1
                  
                  
                     Maksimaalselt teise taseme hariduse alumine aste (ISCED 2011, tasemed 0–2)
                  
                  
                      
                  
               
                      
                  
                  
                     2
                  
                  
                     Teise taseme hariduse ülemine aste ja teise taseme järgne, kolmanda taseme eelne haridus (ISCED 2011, tasemed 3 ja 4)
                  
                  
                      
                  
               
                      
                  
                  
                     3
                  
                  
                     Kolmanda taseme haridus (ISCED 2011, 5–8)